Λίντσεϊ Ρόουζ

Ο Λίντσεϊ Ρόουζ (γενν. 8 Φεβρουαρίου 1992) είναι διεθνής επαγγελματίας ποδοσφαιριστής από το Μαυρίκιο, γεννημένος στη Γαλλία, ο οποίος αγωνίζεται ως κεντρικός αμυντικός για την Λέγκια Βαρσοβίας.

Καριέρα σε συλλόγους

Γαλλικοί σύλλογοι 
Ξεκίνησε τη σταδιοδρομία του το 1998 από την πατρίδα του στην ΚΠΜ Ρενς. Ύστερα από τρία χρόνια εκεί εντάχθηκε στην επαγγελματική ομάδα Σταντ Ρενναί. Αφού πέρασε εννέα χρόνια στην ακαδημία του συλλόγου, αποδεσμεύτηκε χωρίς να του προσφερθεί επαγγελματικό συμβόλαιο. Λίγο αργότερα υπέγραψε με τη Σταντ Λαβαλουά της Λιγκ 2, όπου αγωνίστηκε πολλές φορές με τη δεύτερη ομάδα του συλλόγου στο Σαμπιονά Νασιονάλ 3. 

Έκανε το επαγγελματικό ντεμπούτο του στις 9 Απριλίου 2010, σε έναν αγώνα πρωταθλήματος εναντίον της Σατορού. Στις 21 Μαΐου 2010 υπέγραψε το πρώτο επαγγελματικό συμβόλαιο του με τη Λαβαλουά, διάρκειας τριών ετών. 

Στις 17 Ιουλίου 2014, μετά από 1,5 σεζόν με τη Βαλανσιέν της Λιγκ 1, υπέγραψε τετραετές συμβόλαιο με την Ολιμπίκ Λυών πριν από τη σεζόν 2014–15.

Άρης 
Στις 24 Ιανουαρίου 2019, η Λοριάν έδωσε τον Ρόουζ με εξάμηνο δανεισμό στον Άρη. Στις 3 Μαρτίου 2019 σημείωσε το πρώτο του γκολ για την ομάδα, στην εντός έδρας νίκη με 2–0 επί της ΑΕΚ, στη «μάχη» για το εισιτήριο του Γιουρόπα Λιγκ. Στις 31 Μαρτίου 2019 σκόραρε στην εντός έδρας νίκη με 3–1 επί του ΟΦΗ. 

Στις 29 Ιουνίου 2019 ο Άρης ανακοίνωσε τη μόνιμη μεταγραφή του με τριετές συμβόλαιο.

Στις 26 Ιανουαρίου του 2021 σκόραρε με κεφαλιά στην εντός έδρας νίκη απέναντι στη Λάρισα και χάρισε στην ομάδα του ένα πολύτιμο τρίποντο.

Λέγκια Βαρσοβίας 
Τον Ιούλιο του 2021 μετεγγράφηκε στην πολωνική Λέγκια Βαρσοβίας, υποστηρίζοντας, ωστόσο, ότι κάποια στιγμή στο μέλλον θα επιστρέψει στον Άρη.

Διεθνής καριέρα 
Η πρώτη διεθνής εμπειρία του Ρόουζ ήρθε με την Εθνική Μαυρίκιου Κ-17 το 2008, παίζοντας σε αρκετούς αγώνες με την ομάδα σε διάφορες διοργανώσεις. Σύντομα κλήθηκε στην Εθνική Γαλλίας Κ-18 και ένα χρόνο αργότερα στην Εθνική Γαλλίας Κ-19. Επιδίωκε να παίξει με την Εθνική Γαλλίας σε διεθνές επίπεδο, αλλά δήλωσε ότι είναι σίγουρα ανοιχτός στο να παίζει με την Εθνική Μαυρίκιου, εάν δεν υλοποιηθεί η πρώτη περίπτωση. 

Τον Οκτώβριο του 2017 δεσμεύτηκε με την Εθνική Μαυρίκιου. Κλήθηκε για τον φιλικό αγώνα εναντίον της Ισημερινής Γουινέας στις 8 Οκτωβρίου, αλλά δε συμμετείχε λόγω τραυματισμού. Ωστόσο, έκανε το ντεμπούτο του για τον Μαυρίκιο σε μία φιλική νίκη με 1–0 επί του Μακάο στις 22 Μαρτίου 2018.

Παραπομπές

Εξωτερικοί σύνδεσμοι 

 
 
 
 Προφίλ στο Transfermarkt.com 

Μαυρικιανοί ποδοσφαιριστές
Γάλλοι ποδοσφαιριστές
Αμυντικοί ποδοσφαιριστές
Ποδοσφαιριστές Εθνικής Μαυρίκιου U17
Ποδοσφαιριστές Εθνικής Γαλλίας Κ18
Ποδοσφαιριστές Εθνικής Γαλλίας Κ19
Ποδοσφαιριστές Εθνικής Γαλλίας Κ20
Ποδοσφαιριστές Εθνικής Γαλλίας Κ21
Ποδοσφαιριστές Εθνικής Μαυρίκιου
Ποδοσφαιριστές Σταντ Λαβαλουά
Ποδοσφαιριστές Λιγκ 2
Ποδοσφαιριστές Βαλανσιέν ΦΚ
Ποδοσφαιριστές Λιγκ 1
Ποδοσφαιριστές Ολιμπίκ Λιονναί
Ποδοσφαιριστές ΦΚ Λοριάν
Ποδοσφαιριστές ΣΚ Μπαστιά
Ποδοσφαιριστές Άρη Θεσσαλονίκης
Ποδοσφαιριστές Σούπερ Λιγκ Ελλάδας
Ξένοι ποδοσφαιριστές στην Ελλάδα
Ποδοσφαιριστές Λέγκια Βαρσοβίας
Ποδοσφαιριστές Εκστρακλάσα
Ξένοι ποδοσφαιριστές στην Πολωνία